ભરૂચ, 18 સપ્ટેમ્બર : કહેવાય છે કે પ્રજા વિફરે ત્યારે ભલભલા થથરે છે. આવો જ એક કિસ્સો આજે ભરૂચ પાસેના પાનોલી રેલવે સ્ટેશન ખાતે નોંધાયો હતો. ભરુચ નજીક પાનોલી ખાતે રોજ ટ્રેનના ટાઇમમાં વિલંબ થવાની બાબતછી ઉશ્કેરાયેલા મુસાફરોએ ભારે હોબાળો મચાવ્યો હતો. તેમણે પોતાની સમસ્યાની અનેકવાર રજૂઆતો કરી હોવા છતાં અધિકારીઓએ મચક આપી ન હોવાથી તેઓ વિરોધ પ્રદર્શનના માર્ગે ચાલવા પ્રેરાયા હતા.